Qashqadaryo viloyatining Yakkabog‘ tumani bosh imom-xatibi Tohir domla Ismatillayev vafot etdi. Bu haqda O‘zbekiston musulmonlari idorasi axborot xizmati xabar berdi. Qayd etilishicha, marhum diniy sohada ko‘p yillar samarali xizmat qilgan. U Yakkabog‘ tumani bosh imomi bo‘lish barobarida "Eski Qo‘rg‘on" jome masjidida imom-xatiblik qilgan. Vazirlar Mahkamasi huzuridagi Din ishlari bo‘yicha qo‘mita, O‘zbekiston musulmonlari idorasi jamoasi ulamoning vafoti munosabati bilan chuqur ta’ziya izhor etgan. KUN.UZ tahririyati marhumning oila a’zolari va yaqinlariga hamdardlik bildiradi.